nahid-hub/BLUGE-bengali-wikipedia-section-title-prediction huggingface dataset:
শব্দের আবির্ভাবের সঙ্গে সঙ্গে চলচ্চিত্র যেন আবার সেই উৎপত্তির যুগে ফিরে গিয়েছিল। অভিনেতা ও নির্দেশক, কেউই যেন নিজে উঠতে পারছিলেন না যে এই নতুন প্রযুক্তিকে কিভাবে কাজে লাগাবেন! ফলস্বরূপ, বিশের দশক জুড়ে স্থবির ও নাটুকে চলচ্চিত্রেরই প্রাধান্য দেখা যায়। রঙ্গমঞ্চের অভিনেতা, নির্দেশক ও লেখকেরা চলচ্চিত্রে আগ্রহী হয়ে পড়েন এবং তাদের মতো করে সংলাপসমৃদ্ধ কাহিনীনির্ভর ছবি তৈরী করতে শুরু করেন। নির্বাক চলচ্চিত্র নির্মাতা ও অভিনেতারা গুরুত্ত্ব হারিয়ে ফেলতে থাকেন।

যদিও এই সমস্যা বেশিদিন স্থায়ী হয়নি, ১৯২৯ সালেই যেন সমস্যার মেঘ কেটে যেতে শুরু করে। নতুন যুগের চলচ্চিত্র নির্মাতারা শব্দ নিয়ে সৃজনশীল পরীক্ষা নিরীক্ষা শুরু করে দেন। ঐ বছরের উল্লেখযোগ্য ছবিগুলোর মধ্যে ছিল উইলিয়াম ওয়েলম্যান এর তৈরী "চায়নাটাউন নাইটস" আর "দ্য ম্যান আই লাভ", রুবেন মাম্যুলা র তৈরী "অ্যাপলস" এবং আলফ্রেড হিচকক এর পরিচালনায় "ব্ল্যাকমেইল"। শেষোক্ত ছবিটি ছিল যুক্তরাজ্যের প্রথম সবাক ছবি। এইসমস্ত পরিচালকরা মাইক্রোফোনের ব্যবহার ও আলোকচিত্রগ্রহণের পরে শব্দ পুনর্যোজনার প্রযুক্তিকে অনেক এগিয়ে নিয়ে যান।
নির্বাকের তুলনায় সবাক যুগে ছবিতে কৃষ্ণাঙ্গ ইতিহাসের গুরুত্ত্ব বাড়ে, বিষয়বৈচিত্রও বৃদ্ধি পায়। খুব স্বাভাবিকভাবেই মিউজিক্যাল বা সঙ্গীতধর্মী চলচ্চিত্র তৈরী শুরু হয়। প্রথম হলিউড মিউজিক্যাল কাহিনীচিত্র ছিল "দি ব্রডওয়ে মেলোডি" (১৯২৯), তবে এইবিষয়ে প্রথম মুখ্য নির্মাতা ছিলেন বাসবি বার্কলে, তার উল্লেখযোগ্য সৃষ্টি ছিল "ফর্টিসেকেন্ড স্ট্রিট" (১৯৩৩), "ডেমস" (১৯৩৪), ইত্যাদি। ফরাসী আভাঁ-গার্দ পরিচালক রেনে ক্লেয়ার সংগীত এবং নৃত্যে পরাবাস্তববাদী অনুসঙ্গ ব্যবহার করে তৈরী করেন "সোউ লে তোয়েটস দে পারি" (১৯৩০) এবং "লে মিলিয়ন" (১৯৩১)। ইউনিভার্সাল পিকচার্স চালু করেন গথিক হরর ছবি, যেমন "ড্রাকুলা" আর "ফ্রাঙ্কেস্টাইন", দুইই ১৯৩১ সালে। ১৯৩৩ সালে আরকেও পিকচার্স বানায় অতিকায় দানব নিয়ে কিংবদন্তি ছবি "কিং কং", পরিচালনায় মেরিন সি কুপার। মিউজিক্যাল ছবি তৈরীর প্রবণতা প্রবণতা সবচেয়ে প্রতিষ্ঠা পেয়েছিল ভারতবর্ষে, সংস্কৃতিতে সংগীত ও নৃত্যের আধিক্য সেখানকার সবাক চলচ্চিত্রকে গভীরভাবে প্রভাবিত করেছিল। যদিও ভারতের চলচ্চিত্র বহুদিন পর্যন্ত পাশ্চাত্ত্য দুনিয়ার কাছে বস্তুত অলক্ষিতই থেকে গিয়েছিল, বর্তমানে ভারতবর্ষ বাণিজ্যিক চলচ্চিত্র তৈরী ও বিক্রিতে বিশ্বের অন্যতম সেরা। (দেখুন: বলিউড)

এইসময় যুক্তরাষ্ট্রে গ্যাংস্টার মুভি অর্থাৎ দুর্বৃত্তদলের কার্যকলাপ নিয়ে ছবি খুব জনপ্রিয় হয়েছিল, যেমন মার্ভিন লেরয় পরিচালিত "লিটল সিজার" (১৯৩১), উইলিয়াম ওয়েলম্যান পরিচালিত "দি পাবলিক এনিমি" (১৯৩১), ইত্যাদি। হলিউড কমেডিও স্ল্যাপস্টিক এর গণ্ডি ছাড়িয়ে নজর দেয় বুদ্ধিদীপ্ত প্রহসনের দিকে "দি ফ্রন্ট পেজ" (১৯৩১) এবং "ইট হ্যাপেনড ওয়ান নাইট" (১৯৩৪) ছবিতে, বা মার্ক্স ব্রাদার্স এর নৈরাজ্যবাদী আজগুবি পরিমণ্ডল, যেমন দেখা গিয়েছিল "ডাক স্যুপ" (১৯৩৩) ছবিতে। ওয়াল্ট ডিজনি নতুন দিগন্ত খুলে দেন অ্যানিমেশন ছবি "স্নো হোয়াইট এন্ড দ্য সেভেন ডোয়ার্ফ" (১৯৩৭) ছবিতে। তেমনই ১৯৩৯ সাল স্মরণীয় হয়ে থাকবে "দি উইজার্ড অফ অজ" আর "গন উইথ দ্য উইন্ড" ছবির জন্য।

সঠিক অনুচ্ছেদ শিরোনাম কোনটি?
titleA. চলচ্চিত্র প্রযোজনায় অন্যান্য দেশ
titleB. সৃজনশীলতায় শব্দের প্রভাব
titleC. চলচ্চিত্রের জন্ম
titleD. ১৯৯০ এর দশক
উত্তর: titleB
১৯৪৪ সালে মোহাম্মদ রফি বোম্বেতে (বর্তমান মুম্বাই) চলে আসেন। তার শ্যালক সেখানে তাকে ভেন্দী বাজারের মতো ব্যস্ততম এলাকায় দশ ফুট বাই দশ ফুট কক্ষে থাকার ব্যবস্থা করেন। সেখানে তানভীর নাকভী নামীয় একজন কবি - আবদুর রশীদ কারদার, মেহবুব খান এবং অভিনেতা-পরিচালক নাজিরের মতো চলচ্চিত্র পরিচালকের সাথে রফিকে পরিচয় করে দেন। শ্যাম সুন্দর তখন মুম্বাইয়ে অবস্থান করছিলেন। তিনি রফিকে আবারো জিএম দুররানী'র সাথে দ্বৈত সঙ্গীতে অংশগ্রহণের জন্য আমন্ত্রণ জানান। শ্যাম সুন্দরের "গাঁও কি গোরী" চলচ্চিত্রের "আজি দিল হো কাবু মে তো দিলদার কি এ্যায়সী তাঈসী" গানের মাধ্যমে মোহাম্মদ রফি হিন্দী চলচ্চিত্রে প্রথম গান রেকর্ড করেন।

১৯৪৮ সালে মহাত্মা গান্ধী নিহত হবার পর হুসনলাল ভগতরাম-রাজেন্দ্র কৃষাণ-রফি ত্রয়ী একরাত্রিতেই কালজয়ী "শুনো শুনো এই দুনিয়াওয়ালো, বাপুজী কি অমর কাহিনী" গান রচনা করে সঙ্গীত পরিবেশন করেন। এরপর তিনি ভারতের তৎকালীন প্রধানমন্ত্রী জওহরলাল নেহ্‌রু'র আমন্ত্রণে গানটি পুণরায় পরিবেশন করে উপস্থিত সকলকে শোনান। ১৯৪৮ সালে ভারতের স্বাধীনতা দিবসে নেহরু'র কাছ থেকে রৌপ্য পদক গ্রহণ করেন মোহাম্মদ রফি।

১৯৪৯ সালে নওশাদ (চাদনী রাত, দিল্লাগী, দুলারী); শ্যাম সুন্দর (বাজার); হুসনলাল ভগতরামের (মীনা বাজার) প্রমূখ সঙ্গীত পরিচালকদের নির্দেশনায় একক সঙ্গীতে অংশ নেন। নওশাদের নির্দেশনায় শ্যাম কুমার, আলাউদ্দীন এবং অন্যান্যদের সঙ্গে রফি'র প্রথম গান ছিল ১৯৪৪ সালে মুক্তিপ্রাপ্ত "পেহলে আপ" ছবির "হিন্দুস্তান কি হাম হ্যায়" গানটি। এভাবেই তিনি হিন্দি ভাষায় তার প্রথম গান রেকর্ড করেন। এছাড়াও রফি দু'টি হিন্দী ছবিতে অভিনয় করেন। ১৯৪৫ সালে মুক্তিপ্রাপ্ত "লায়লা মজনু" চলচ্চিত্রের "তেরা জ্বালা জিস নে দেখা" গানের দৃশ্যে অতিথি শিল্পী হিসেবে অংশগ্রহণ করেছিলেন।

তিনি নওশাদের সহযোগিতায় অনেকগুলো গান গেয়েছেন। ১৯৪৬ সালে মুক্তিপ্রাপ্ত "শাহজাহান" চলচ্চিত্রে কুন্দন লাল সায়গলের সাথে "মেরে স্বপ্ন কি রানি, রুহী রুহী" নামের কোরাসে অংশ নেন। মেহবুব খানের "আনমল ঘড়ি" (১৯৪৬)-তে "তেরা খিলোনা তোতা বালক" এবং "জুগনু" (১৯৪৭) চলচ্চিত্রে "ইয়াহান বাদলা ওয়াফা কা" গানে নূর জাহানের সাথে দ্বৈত সঙ্গীতে কণ্ঠ দেন।

ভারত বিভাজনের সময় মোহাম্মদ রফি ভারতে স্থায়ীভাবে বসবাসের সিদ্ধান্ত নেন। ফলে তার পরিবারও বোম্বেতে চলে আসে। কিন্তু ঐসময়কার অন্যতম জনপ্রিয় কণ্ঠশিল্পী নূরজাহান পাকিস্তানে স্থানান্তরিত হবার সিদ্ধান্ত নেন। নূরজাহান সেখানে আহমেদ রুশদী'র সাথে নতুন করে সঙ্গীত জুটি বাঁধেন।

রফি ঐ সময়ের জনপ্রিয় সঙ্গীতকার হিসেবে কুন্দন লাল সায়গল, তালাত মেহমুদের গানগুলো গভীরভাবে অনুসরণ করেন। তবে সবচেয়ে বেশি অনুরক্ত ও প্রভাবান্বিত হয়েছিলেন জি. এম. দূররাণী'র প্রতি, যার গানগুলোকে নিজের গানের মধ্যে অন্তর্ভুক্ত করেছিলেন। তিনি তার আদর্শকে ধারণ করতে গিয়ে ১৯৫৬ সালে মুক্তিপ্রাপ্ত হাম সব চোর হ্যায় ছবিতে "হামকো হাসতে দেখ জামানা জ্বলতা হ্যায়" এবং ১৯৫০ সালে বেকসুর ছবিতে "খবর কিসি কো নাহিন, ও কিধার দেখতে"-এর মতো গানে প্রভাব ফেলেছিলেন।

সঠিক অনুচ্ছেদ শিরোনাম কোনটি?
titleA. ১৯৭০ দশকের শুরুতে
titleB. নওশাদের সাহচর্য্যে
titleC. বোম্বে আগমন
titleD. দেহাবসান
উত্তর: titleC
মসজিদের প্রস্তাব নিয়ে উদ্বিগ্ন হয়ে, অনলাইনে একটি দরখাস্ত করা হয়, যেখানে প্রধানমন্ত্রীকে মসজিদ নির্মাণে বাঁধা দেয়ার আবেদন করা হয়; দরখাস্তে ২,৫০,০০০ জনের বেশি স্বাক্ষর করে এবং ঐ সময়ে সর্বাধিক স্বাক্ষরিত আবেদন ছিল। মাননীয় সরকার জানায় স্থানীয় উন্নয়ন কর্তৃপক্ষ, তাদের এলাকার উন্নয়ন নিয়ন্ত্রণ করে এবং তারা যেন আগ্রহী ব্যক্তিদের স্বার্থ রক্ষা করে বিশেষত স্থানীয় সম্প্রদায়ের। নির্দিষ্ট প্রস্তাবের পরিপেক্ষিতে, নিঊহ্যাম পরিষদ সরকারকে জানায়, তাদের কাছে মসজিদের কোন অণুমতিপত্র বা আবেদন নাই এবং অদূর ভবিষ্যতে কেউ আশা করেনি। ২০১২ সালের সেপ্টেম্বরে, নিঊহ্যাম পরিষদে পরিকল্পনার আবেদন জমা দেয়া হয়েছিল এবং বিবেচনাধীন আছে। 

লন্ডনের তৎকালীন মেয়র "কেন লিভিংস্টোন" বিরোধিতার প্রতিবাদ করে একটি বিবৃতি প্রকাশ করে বলে, "অসৎ প্রচারাভিযানের মাধ্যমে পূর্ব লন্ডনের একটি শান্তিপূর্ণ উপাসনালয়ের বিরোধিতা করা হচ্ছে"। আরও বলা হয় " যারা এদেশে দীর্ঘদিনের ধর্মীয় স্বাধানতা সমর্থন করে তাদের উচিত এই ঘটনার নিন্দা করা,এবং যেসব তথ্যের উপর এসব করা হয়েছে তা মোটামুটি অসত্য"।"

সঠিক অনুচ্ছেদ শিরোনাম কোনটি?
titleA. প্রকল্প
titleB. জনসংযোগ
titleC. দরখাস্ত
titleD. সন্ত্রাসবাদ
উত্তর: titleC
তশ্না ১৯০৬ খ্রিষ্টাব্দে তৎকালীন আসাম অঞ্চলের প্রথম ইসলামি জলসার আয়োজন করেন ‘ইমদাদুল উলুম, উমরগঞ্জ’ মাদ্রাসা ময়দান-এ । জলসার মাহফিল আয়োজন ছিল তশ্না-র এক বিরল ও ঐতিহাসিক সংস্কার আন্দোলন । «জালালাবাদের শত মনীষা, দৈনিক সিলেটের ডাক, ১৮ই ফাল্গুন ১৪০০ বাংলা, রাগিব হোসেন চৌধুরী» « সুফি সাধক ইবরাহীম তশনা, দৈনিক সিলেটের ডাক, সৈয়দ মোস্তফা কামাল» এ জলসার প্রভাব ছিল ব্যাপক । সেসময় বৃহত্তর সিলেট ও আসাম অঞ্চলে ইসলামি জলসার কোন প্রচলন ছিল না, বিভিন্ন স্থানে পুঁথিভিত্তিক মাহফিল এবং বিভিন্ন মসজিদ ও খানকাহ্ কেন্দ্রিক ওয়াজ মাহফিলের আয়োজন হতো ।

খ্রিস্টান মিশনারিজদের বিরুদ্ধে জেহাদ ঘোষণাকারী মুনশি মেহেরউল্লাহ আঠারো শতকের শেষদিকে তার রচিত ‘রদ্দে খ্রীষ্টিয়ান ও দলিলোল এস্লাম’ গ্রন্থে ইসলামি সভা-সমিতির অণুপস্থিতির কথা অত্যন্ত আবেগভরে উল্লেখ করেছেন, “ইসাঈ পাদৃগণ সর্বশ্রেষ্ঠ নবী হযরত রসুল আলায়হেস্ সালামের ও পবিত্র কোরাণ মুজিদের প্রতি যে সকল অযথা আক্রমণ ও দোষারোপ করিয়াছেন, হিন্দুস্থানী মস্লেম ওলামা মণ্ডলী তাহার সহস্র সহস্র প্রতিবাদ পুস্তক, ঊর্দু ও পার্সী ভাষায় লিখিয়া, আক্রমণকারীদিগের বিষদন্ত ভগ্ন করিয়া দিয়াছেন । আমাদের বঙ্গদেশে কোনও প্রকার মুসলমান ধর্মত্তেজিকা সভা-সমিতি নাই । ধর্মের সম্যক আলোচনা নাই উপযুক্ত প্রচারকও নাই । যদিও মাদ্রাসা পাস করা মৌলভী সাহেবগণ দেশে দেশে ভ্রমণ করিয়া ও মুরিদ করিয়া ফেরেন, কিন্তু তাঁহাদের সেই চিরন্তন বাঁধা গৎ প্রচার ও ‘তেলে মাথায় তেল দেওয়া’ ভিন্ন বিপক্ষের আক্রমণ রোধ করিবার ক্ষমতা নাই ।” গ্রন্থের টীকায় লেখক উল্লেখ করেছেন, ‘বরিশাল, রাজশাহী, রংপুর এবং টাঙ্গাইল ইত্যাদি কয়েক স্থলে যদিও কয়েকটি ক্ষুদ্র ক্ষুদ্র সভা আছে, কিন্তু সেই সমস্ত সভার প্রতি সাধারণের তাদৃশ সহানুভূতি নাই ।’ «মেহেরুল্লাহ রচনাবলী, নাসির হেলাল সম্পাদিত» জনসাধারণের সচেতনতার প্রয়োজনীয়তা অণুভব করে মুনশি মেহেরউল্লাহ ১৮৯৭-৯৮ খ্রিষ্টাব্দের দিকে ব্যাপক ভিত্তিক ওয়াজ মাহফিলের আয়োজন করেন ।
সমসময়ে ইবরাহীম তশ্না সিলেট অঞ্চলে কোরআন-হাদিস আমজনতার মধ্যে প্রচারের উদ্দেশে ১৯০৬ খ্রিষ্টাব্দ মোতাবেক ১৩২৪ হিজরি সনে ইসলামি জলসার প্রবর্তনের মাধ্যমে ঐতিহাসিক ভূমিকা পালন করেন । এ আন্দোলনের ফলে সাধারণ মানুষের মধ্যে ইসলামি জ্ঞানের প্রচার-প্রসার হয় এবং এ আন্দোলন পরবর্তীকালে জৈন্তা অঞ্চলের সাধারণ জনতাকে ব্রিটিশবিরোধী আন্দোলনে উদ্বুদ্ধ হতে অনন্য ভূমিকা পালন করে । ভিন্নধর্মী এ আয়োজনের খবর অতি দ্রুত সিলেট ও আসাম অঞ্চলে ছড়িয়ে পড়ে এবং বিভিন্ন স্থানে এ ধরনের ওয়াজ মাহফিল বা ইসলামি জলসার আয়োজন হতে থাকে । বিশেষ করে তখনকার সময়ে উমরগঞ্জ ইমদাদুল উলুম মাদ্রাসার জলসার প্রতি সিলেটের মানুষের হৃদয়ের টান ছিল উচ্ছ্বসিত । জলসায় উপস্থিতি ছিল ব্যাপক, লোকমুখে প্রচলিত একটি গানে আমরা এর একটি পরিসংখ্যান পাই;
পঁচিশ-ত্রিশ হাজার লোক হয় এই মহফিলের মাঝে
ইসলামের ডঙ্কা বাজে- হায় হায়
রঙ্গে ঢঙ্গের ওয়াজ করে কত রঙ্গের উলামায় ॥ «মরমি কবি ইবরাহীম আলী তশনা ও অগ্নিকুণ্ড গানের সংকলন, সরওয়ার ফারুকী»
তশ্না যখন মাহফিলে বক্তব্য দিতেন তখন লোকেরা তন্ময় হয়ে তার কথা শুনত, বক্তব্যের সময় আবেগপ্রবণ হয়ে পড়তেন, উৎসাহ উদ্দীপনার সাথে বক্তব্য দিতেন এবং কোরআন হাদিস থেকে প্রাসঙ্গিক দলিল নিখুঁতভাবে পেশ করতেন, জলসায় স্বরচিত কবিতার মাধ্যমে জনগণকে ব্রিটিশ বিরোধী জেহাদের দিকে আহ্বান করতেন । «সিলহেট মে উর্দু, আবদুল জলিল বিসমিল, করাচী, পাকিস্তান»

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. খেলাফত আন্দোলন
titleC. কানাইঘাটের লড়াই
titleD. ইসলামি জলসার প্রচলন
উত্তর: titleD
ভারতের ২০০১ সালের আদমশুমারি অনুসারে বেলডাঙা শহরের জনসংখ্যা হল ২৫,৩৬১ জন; যার মধ্যে পুরুষ ৫২% এবং নারী ৪৮%।

এখানে সাক্ষরতার হার ৬৭%; পুরুষদের মধ্যে সাক্ষরতার হার ৭২% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%; তার চাইতে বেলডাঙায় সাক্ষরতার হার বেশি।

এই শহরের জনসংখ্যার ১৩% হল ৬ বছর বা তার কম বয়সী।




সঠিক অনুচ্ছেদ শিরোনাম কোনটি?
titleA. তথ্যসূত্র
titleB. জনসংখ্যার উপাত্ত
titleC. ভৌগোলিক উপাত্ত
titleD. যোগাযোগ
উত্তর: titleB
ব্যাবিলন থেকে আলেকজান্ডার অন্যতম হাখমানেশী রাজধানী সুসাতে যান এবং এই শহরের প্রবাদপ্রতিম কোষাগার দখল করেন। এরপর সেনাবাহিনীর একটি বড় অংশ শাহী সড়ক হয়ে পারস্যের রাজধানী পার্সেপোলিস পাঠিয়ে দেন। অন্যদিকে, নিজে কয়েকজন বাছাই করা সৈন্য নিয়ে সোজা পথে শহরর দিকের রওনা হন। এই জন্য তাকে আরিওবার্জানেসের নেতৃত্বে পারস্য সেনাকে পরাজিত করে পারস্য দ্বার দখল করতে হয়। পার্সেপোলিস পৌঁছে পরবর্তী বেশ কয়েক দিন ধরে আলেকজান্ডার তার সেনাবাহিনীকে শহরের সম্পদ লুঠ করতে দেন। এই শহরে পাঁচ মাস থাকাকালীন প্রথম জারক্সেসের প্রাসাদে আগুন ধরে শহরের অধিকাংশ ভস্মীভূত হয়ে যায়।

সঠিক অনুচ্ছেদ শিরোনাম কোনটি?
titleA. সিংহাসনলাভ
titleB. বিভিন্ন ধর্মে আলেকজান্ডার
titleC. পারস্য
titleD. বলকান অভিযান
উত্তর: titleC
চ্যাপলিন ১৯৫৮ সালের ৬ আগস্ট সুজান ম্যাগনেসকে (জন্ম আনু. ১৯৩৬) বিয়ে করেন। তারা ক্যালিফোর্নিয়ার লস অ্যাঞ্জেলেসে বসবাস করতেন। ১৯৫৯ সালের মে মাসে তাদের কন্য সুজান ম্যারি চ্যাপলিন জন্মগ্রহণ করে। তারা ১৯৫৯ সালের অক্টোবর মাসে আলাদা হয়ে যান এবং ১৯৫৯ সালের নভেম্বর মাসে তাদের বিবাহ বিচ্ছেদ হয়।

১৯৬০ সালে তিনি তার পারিবারিক জীবন নিয়ে "মাই ফাদার, চার্লি চ্যাপলিন" শীর্ষক একটি বই লিখেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. মৃত্যু
titleC. পারিবারিক জীবন
titleD. জীবনী
উত্তর: titleC
উপকক্ষীয় মহাকাশযাত্রায়, মহাকাশযান মহাশূন্যে পৌঁছানোর পর পুনরায় বায়ুমণ্ডলে প্রবেশ করে (সাধারণত একটি নিক্ষেপন গতিপথের অনুসরণে)। সাধারণত অপর্যাপ্ত কক্ষীয় শক্তির কারণে উপকক্ষীয় উড্ডয়ন মাত্র কয়েক মিনিট স্থায়ী হয়, তবে পর্যাপ্ত শক্তি উপস্থিত থাকলে তা কয়েক ঘণ্টা পর্যন্তও স্থায়ী হতে পারে। পায়োনিয়ার ১ ছিল নাসার চন্দ্রাভিযানের জন্য তৈরি প্রথম মহাকাশ প্রোব। উৎক্ষেপনের পর আংশিক ত্রুটির কারণে এটি উচ্চতায় উপকক্ষীয় যাত্রাপথ অর্জন করে, এবং উৎক্ষেপনের ৪৩ ঘণ্টা পর বায়ুমণ্ডলে পুন:প্রবেশ করে।

সাধারণত পৃথিবীপৃষ্ঠের ওপরোস্থিত কারমান রেখা মহাশূন্যের নিম্নসীমা বলে স্বীকৃত (তবে নাসা উচ্চতায় ভ্রমণকারী ব্যক্তিকে নভোচারী সংজ্ঞা দেয়)। কারমান রেখা অতিক্রমের জন্য যে পরিমাণ বিভব শক্তির বৃদ্ধি প্রয়োজন, তা সর্বনিম্ন কক্ষীয় শক্তির (বিভব এবং গতিশক্তির সমষ্টি) মাত্র ৩%। অর্থাৎ, মহাকাশে পৌঁছানো অতটা সোজা, সেখানে রয়ে যাওয়া মোটেই ততটা সোজা নয়। ২০০৪ সালের ১৭ মে তারিখে "সিভিলিয়ান স্পেস এক্সপ্লোরেশন টিম" (সিএসএক্সটি) তাদের গোফাস্ট রকেটের উপকক্ষীয় উড্ডয়নে সক্ষম হয়, যা ছিল প্রথম শখের মহাকাশযাত্রা। পরে ২০০৪ সালের ২১ জুন স্পেসশিপওয়ান সর্বপ্রথম ব্যাত্রিগত অর্থায়নের যাত্রীবাহী মহাশূন্য যাত্রা সম্পন্ন করে, এবং এটিও একটি উপকক্ষীয় পথে যাত্রা করেছিল।

সঠিক অনুচ্ছেদ শিরোনাম কোনটি?
titleA. যাত্রীবিহীন
titleB. মহাকাশে প্রবেশ
titleC. উপকক্ষীয়
titleD. ইতিহাস
উত্তর: titleC
এই জেলাটির আয়তন ১,১৬৭.৫৮ বর্গ কিলোমিটার| এর উত্তরে শাহারানপুর জেলা; দক্ষিণে বাগপাত জেলা; পূর্বে মুজাফফরনগর জেলা এবং পশ্চিমে হরিয়ানা জেলা অবস্থিত। এটি দিল্লি-শামলী জাতীয় মহাসড়কের পাশে অবস্থিত; যা দিল্লি থেকে ১০০ কিলোমিটার, সাহারানপুর থেকে ৬৫ কিলোমিটার, মুজাফফরনগর থেকে ৩৮ কিলোমিটার এবং পানিপথ থেকে ৩৮ কিলোমিটার দূরে অবস্থিত।

সঠিক অনুচ্ছেদ শিরোনাম কোনটি?
titleA. ভূগোল
titleB. ২০১৩'র দাঙ্গা
titleC. জনমিতিক উপাত্ত
titleD. অবস্থান ও আয়তন
উত্তর: titleD
বিশ্ববিদ্যালয়ের দ্বিতীয় সমাবর্তন অনুষ্ঠিত হয় ২৯শে নভেম্বর ২০১২। বাংলাদেশের রাষ্ট্রপতি ও বিশ্ববিদ্যালয়ের আাচার্য মো. জিল্লুর রহমানের মননোনয়নে সমাবর্তনে সভাপতিত্ব করেন শিক্ষামন্ত্রী নুরুল ইসলাম নাহিদ। সমাবর্তন বক্তা হিসেবে উপস্থিত ছিলেন প্রকৌশল শিক্ষাবিদ প্রফেসর জামিলুর রেজা চৌধুরী। সমাবর্তন অনুষ্ঠানে স্নাতক পর্যায়ে পূরকৌশল বিভাগের ৫১৫ জন, তড়িৎ ও ইলেকট্রনিক কৌশল বিভাগের ৪৬৬ জন, যন্ত্রকৌশল বিভাগের ৪৯৯ জন, কম্পিউটার সায়েন্স অ্যান্ড ইঞ্জিনিয়ারিং বিভাগের ২২৮ জনকে ডিগ্রি প্রদান করা হয়। স্নাতকোত্তর পর্যায়ে এম.ফিল-এ পাঁচজন এবং আরো পাঁচজনকে এমএসসি ডিগ্রি দেয়া হয়। সর্বমোট ১৭১৮ জনকে ডিগ্রি প্রদান করা হয়। 
সমাবর্তনে চুয়েটের চার শিক্ষার্থীকে স্বর্ণপদক প্রদান করা হয়।

সঠিক অনুচ্ছেদ শিরোনাম কোনটি?
titleA. মেডিকেল সেন্টার
titleB. অনুষদ এবং বিভাগ সমূহ
titleC. ভর্তি
titleD. দ্বিতীয় সমাবর্তন
উত্তর: titleD
প্রথমদিকে মুক্তি পেলে ছবিটি কুলীন দর্শকদের প্রশংসা পায় তবে বাণিজ্যিকভাবে ভাল করেনি। একে "সম্পূর্ণ ক্ষতি" হিসাবে বর্ণনা করে শশী কাপুর দুঃখ প্রকাশ করেছিলেন, কারণ ছবি প্রদর্শন করার জন্য তাঁকে নিজেকে থিয়েটার ভাড়া করতে হয়েছিল। 

সমালোচলনার দিক থেকে, ছবিটি বেশ প্রশংসিত হয়েছিল। এটি জাতীয় চলচ্চিত্র পুরষ্কারে সেনের পক্ষে সেরা দিকনির্দেশনা পুরস্কার জিতেছে। অশোক মেহতার ক্যামেরার কাজটি অনেক প্রশংসিত হয়েছিল। "৩৬ চৌরঙ্গি লেনকে" ম্যানিলা আন্তর্জাতিক চলচ্চিত্র উৎসবের প্রথম সংস্করণে অংশ নিয়ে, যেখানে এটি শীর্ষ পুরস্কার জিতেছিল। ভায়োলেট স্টোনহ্যামের চরিত্রে জেনিফার কেন্ডালের অভিনয় আজও একটি আলোচনার বিষয় হিসাবে রয়ে গেছে। 

স্কলার উইমাল দিশনায়াকে এই ছবিটিকে পুরুষতান্ত্রিক সমাজব্যবস্থার চিত্র হিসাবে দেখেছেন: "চলচ্চিত্রটি এমন একটি সমাজের একাকী নারীর দুর্দশার চিত্রিত হয়েছে যা মহিলা পরাধীনতা এবং আত্ম-পরিপূরণের প্রশ্নগুলির জন্য খুব কম যত্ন করে।" 

সঠিক অনুচ্ছেদ শিরোনাম কোনটি?
titleA. প্রভাব
titleB. উত্পাদন
titleC. অভ্যর্থনা
titleD. ইংরেজী ভাষায় তৈরি ভারতীয় চলচ্চিত্র
উত্তর: titleC
একাত্তর এর পর সিরাজ সিকদার পূর্ব বাংলা তথা বাংলাদেশকে ভারতের উপনিবেশ হিসেবে উল্লেখ করে "পূর্ব বাংলার বীর জনগণ, আমাদের সংগ্রাম এখনও শেষ হয় নি, পূর্ব বাংলার অসমাপ্ত জাতীয় গণতান্ত্রিক বিপ্লব সম্পন্ন করার মহান সংগ্রাম চালিয়ে যান" নামক একটি গুরুত্বপূর্ণ রাজনৈতিক দলিল হাজির করেন। যেখানে আওয়ামী লীগকে জাতীয় বিশ্বাসঘাতক ও বেইমান হিসেবে উল্লেখ করে তাদের কে ছয় পাহাড়ের দালাল হিসেবে চিহ্নিত করা হয়। ১৬ ডিসেম্বরকে কালো দিবস হিসেবে ঘোষণা করা হয়। ১৯৭৩ ও ১৯৭৪ এ এই দিনে দেশব্যাপী হরতাল পালন করা হলে মওলানা ভাসানী বিবৃতি দিয়ে তা সমর্থন করেন। ১৯৭৩ খ্রিস্টাব্দে গঠিত 'পূর্ব বাংলার জাতীয় মুক্তিফ্রন্ট' কমিটির তিনি সভাপতি নির্বাচিত হন। এরপর দেশব্যাপী গণভিত্তি সম্পন্ন পার্টি গড়ে তোলায় মনোনিবেশ করেন। দিনে দিনে সিরাজ সিকদার এক জনপ্রিয় নেতা হয়ে ঊঠতে থাকেন। ছাত্র-তরুন'রা দলে দলে তার সংগঠনে যোগ দিয়ে লড়াই জারি রাখেন।

সঠিক অনুচ্ছেদ শিরোনাম কোনটি?
titleA. একাত্তরের পর
titleB. কাব্য
titleC. ভারতীয় সম্প্রসারণবাদের বিরুদ্ধে সর্বহারা পার্টির নীতি
titleD. মৃত্যু
উত্তর: titleA
২০১৭ সালের ফেব্রুয়ারি মাসে, লোভাটো "বিয়ন্ড সাইলেন্স" নামে একটি তথ্যচিত্রে কার্যনির্বাহী কর্মকর্তা হিসেবে কাজ করেছেন। উক্ত তথ্যচিত্রে ৩ জন মানসিক রোগে আক্রান্ত ব্যক্তিদের উপস্থাপন করা হয়েছে; এই তথ্যচিত্রে যেসকল মানসিক রোগ দেখানো হয়েছে তার মধ্যে দ্বিপদসংক্রান্ত অসদাচরণ, স্কিটসোফ্রিনিয়া, বিষণ্নতা এবং উদ্বেগ অন্যতম। তিনি ২০১৭ সালের মার্চে মুক্তিপ্রাপ্ত চিট কোডসের গান "নো প্রোমিসেসে" কণ্ঠ দিয়েছেন এবং একই সাথে তিনি এর চিত্রসঙ্গীতেও উপস্থিত হয়েছেন। অন্যদিকে ২০১৭ সালের জুনে মুক্তিপ্রাপ্ত জ্যাক্স জোন্সের গান "ইন্সট্রাকশনে" স্টেফলন ডনের সাথে কণ্ঠ দেওয়ার পাশাপাশি এর চিত্রসঙ্গীতেও উপস্থিত হয়েছেন। ২০১৭ সালে, টাইমের বার্ষিক ১০০ সবচেয়ে প্রভাবশালী মানুষের তালিকায় লোভাটো স্থান পেয়েছিলেন। ২০১৭ সালের ৫ই মে তারিখে, লোভাটো ইউটিউবে "আই এম: ডেমি লোভাটো" নামে একটি তথ্যচিত্র প্রকাশের ঘোষণা দিয়েছেন। একই মাসের ৮ তারিখে, তিনি জাতিসংঘের "গার্ল আপ" নামে একটি উদ্যোগে সহযোগিতা করার জন্য খেলাধুলার পোশাকের প্রতিষ্ঠান ফ্যাবলেটিকসের সাথে সহযোগিতার ঘোষণা দিয়েছেন। একই বছর ১১ জুলাই তারিখে, লোভাটো তার ষষ্ঠ স্টুডিও অ্যালবামের প্রথম গান "সরি নো সরি" প্রকাশ করেছিলেন। ২৩ আগস্টে, তিনি তার ষষ্ঠ স্টুডিও অ্যালবাম "টেল মি ইউ লাভ মি" প্রকাশের তারিখ ঘোষণা করেছিলেন; এই অ্যালবামটি ২০১৭ সালের ২৯শে সেপ্টেম্বরে প্রকাশিত হয়েছে।

সঠিক অনুচ্ছেদ শিরোনাম কোনটি?
titleA. ১৯৯২-২০০৬: প্রারম্ভিক জীবন এবং ক্যারিয়ারের শুরু
titleB. ২০১৭: টেল মি ইউ লাভ মি
titleC. অ্যালবাম
titleD. ২০১৫-২০১৬: কনফিডেন্ট
উত্তর: titleB
২০০৬ সালের বিধানসভা নির্বাচনে, সিপিআই (এম) এর বিপ্রেন্দু কুমার চক্রবর্তী দুর্গাপুর-২ কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের অপূর্ব মুখার্জীকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে তৃণমূল কংগ্রেসের অপূর্ব মুখার্জী সিপিআই (এম) এর দেবব্রত ব্যানার্জীকে পরাজিত করেন। ১৯৯৬ সালে সিপিআই (এম) এর দেবব্রত ব্যানার্জী কংগ্রেসের মলয় কান্তি দত্তকে পরাজিত করেন। ১৯৯১, ১৯৮৭, ১৯৮২ এবং ১৯৭৭ সালে সিপিআই (এম) এর তরুণ চ্যাটার্জী কংগ্রেসের অসিত চট্টরাজকে পরাজিত করেন, ১৯৮৭ সালে কংগ্রেসের নারায়ণ হাজারা চৌধুরীকে, ১৯৮২ সালে কংগ্রেসের বারেন রায়কে, ১৯৭৭ সালে কংগ্রেসের অজিত ব্যানার্জীকে পরাজিত করেন।

সঠিক অনুচ্ছেদ শিরোনাম কোনটি?
titleA. এলাকা
titleB. ১৯৭৭-২০০৬ দুর্গাপুর-২ কেন্দ্র
titleC. নির্বাচনী ফলাফল
titleD. ১৯৬৭-১৯৭২ ফরিদপুর কেন্দ্র
উত্তর: titleB
১৯২১ সালে ১৬ বছর বয়সে হেনরি বেইন্টন কোম্পানির হয়ে বার্মিংহামের প্রিন্স অব ওয়েলস থিয়েটারে ডোনাটের মঞ্চনাটকে অভিষেক হয়। তার অভিনীত প্রথম মঞ্চনাটক "জুলিয়াস সিজার", এতে তিনি লুসিয়াস চরিত্রে অভিনয় করেন। ১৯২৪ সালে শেকসপিয়ারীয় অভিনেতা স্যার ফ্রাংক বেনসনের কোম্পানিতে যোগ দেওয়ার পর তার সফলতা আসেন। তিনি এই কোম্পানিতে চার বছর কাজ করেন।

১৯২৯ সালে তিনি এলা অ্যানেস্লি ভইসির (১৯০৩-১৯৯৪) সাথে বিবাহ বন্ধনে আবদ্ধ হন। তাদের তিন সন্তান জন্মগ্রহণ করে। ১৯৪৬ সালে তাদের বিবাহবিচ্ছেদ হয়।

সঠিক অনুচ্ছেদ শিরোনাম কোনটি?
titleA. চলচ্চিত্রে আগমন
titleB. প্রারম্ভিক জীবন
titleC. জীবনী
titleD. প্রারম্ভিক কর্মজীবন ও বিবাহ
উত্তর: titleD
১৯৬৬ সালে অল-রাউন্ডার হিসেবে খেলার জন্য ইংল্যান্ড দলের সদস্য মনোনীত হন। সফরকারী ওয়েস্ট ইন্ডিজের বিপক্ষে দ্বিতীয় টেস্টে তার টেস্ট অভিষেক ঘটে। খেলায় তিনি ২৭ রান করে রান আউটের শিকার হন। এছাড়াও উভয় ইনিংসে তিনি ১/২৪ ও ১/৪৬ লাভ করেন। তৃতীয় টেস্টে তিনি ৭৬ ও ৫৪ রানসহ ২/৫১ ও ২/৭৭ পান। তা স্বত্ত্বেও ট্রেন্ট ব্রিজের ঐ টেস্টে সফরকারীরা ১৩৯ রানে জয় পায়। হেডিংলিতে অনুষ্ঠিত ৪র্থ টেস্টে ৮৮ রান করলেও ইংল্যান্ড দল ইনিংস ও ৫৫ রানে পরাজিত হয়। চূড়ান্ত টেস্টে তিনি আরও কার্যকর ভূমিকা রাখেন। এরফলে ইংল্যান্ড ঘুরে দাঁড়ায় ও ইনিংস ও ৩৪ রানে জয়লাভ করলেও ৩-১ ব্যবধানে সিরিজে পরাজিত হয়।

ভারতের বিপক্ষে অনুষ্ঠিত ১ম টেস্টে তিনি ১০৯ রান করেন। ঐ টেস্টে ইংল্যান্ড ৬ উইকেটে জয়সহ সিরিজে ৩-০ ব্যবধানে জয়লাভ করে। এরপর পাকিস্তানের বিপক্ষে প্রথম টেস্টের উভয় ইনিংসে অর্ধ-শতক লাভ করেন। ঐ সিরিজে ইংল্যান্ড ২-০ ব্যবধানে জয়ী হয়।

১৯৬৮ সালের শুরুতে ওয়েস্ট ইন্ডিজ সফরে যান। কিন্তু পাঁচ টেস্টের ঐ সিরিজে তিনি ২৭.৪০ গড়ে মাত্র ১৩৭ রান ও মাত্র ৩ উইকেট দখল করেন। তবে, ওভারপিছু তিনি বেশ কম রান দেন। ইংল্যান্ডে ফিরে পাঁচ টেস্টের অ্যাশেজ সিরিজে অংশ নেন। কিন্তু অস্ট্রেলিয়া দল প্রথম টেস্টে মাত্র ১৫৯ রানে ইনিংস গুটিয়ে দেয়। দ্বিতীয় ইনিংসে ডি’অলিভেইরা দলের পক্ষে সর্বোচ্চ অপরাজিত ৮৭* রান করেন। তা স্বত্ত্বেও তাঁকে পরবর্তী ৩ টেস্টে অংশগ্রহণ থেকে বিরত রাখা হয়। অতঃপর দল নির্বাচকমণ্ডলী তাঁকে ওভালে অনুষ্ঠিত চূড়ান্ত টেস্টে অন্তর্ভুক্ত করে। প্রথম ইনিংসে ১৫৮ রান তোলার ফলে ১৯৬৮-৬৯ মৌসুমে দক্ষিণ আফ্রিকা সফরে যাবার জন্য মনোনীত হন। কিন্তু নিজ মাতৃভূমির বিপক্ষে তাঁর বোলিং তেমন সুবিধাজনক হবে না বিবেচনায় এনে তাঁকে দলের বাইরে রাখা হয়। জুন, ১৯৬৯ সালে ওয়েস্ট ইন্ডিজের বিপক্ষে তিন টেস্ট সিরিজ খেলার জন্য তাঁকে দলে রাখা হয়।

এরপর নিউজিল্যান্ডের বিপক্ষে ৩-টেস্টের সিরিজ ও অস্ট্রেলিয়ার সফরে ৭-টেস্টের অ্যাশেজ খেলেন। অ্যাশেজে তিনি ৩৬.৯০ গড়ে ৩৬৯ রান তোলেন। তন্মধ্যে, মেলবোর্ন ক্রিকেট গ্রাউন্ডের ৫ম টেস্টে ১১৭ রানের মনোরম সেঞ্চুরি করেন। নিউজিল্যান্ড সফরে স্বাগতিক দলের বিপক্ষে দুই টেস্টে খেলার জন্য মনোনীত হন। প্রথম টেস্টে ১০০ ও পরের টেস্টে ৫৮ ও ৫ রান করেন। ১৯৭১ সালে সফরকারী পাকিস্তানের বিপক্ষে ব্যাট হাতে ৬০.২৫ গড়ে ২৪১ রান করেন। তবে, ভারতের বিপক্ষে তিন টেস্টের সিরিজে তেমন সুবিধা করতে পারেননি ডি’অলিভেইরা। কিন্তু, জুন, ১৯৭২ সালে অস্ট্রেলিয়া সফরে বেশ ভাল অবস্থানে ছিলেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. খেলোয়াড়ী জীবন
titleC. ব্যক্তিগত জীবন
titleD. সম্মাননা
উত্তর: titleB
রাঙ্গুনিয়া উপজেলার দক্ষিণাংশে সরফভাটা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৩ কিলোমিটার। এ ইউনিয়নের পূর্বে শিলক ইউনিয়ন ও পদুয়া ইউনিয়ন; উত্তরে কর্ণফুলি নদী ও রাঙ্গুনিয়া পৌরসভা; পশ্চিমে কর্ণফুলি নদী ও বেতাগী ইউনিয়ন, বোয়ালখালী উপজেলার শ্রীপুর খরণদ্বীপ ইউনিয়ন ও আমুচিয়া ইউনিয়ন এবং দক্ষিণে বোয়ালখালী উপজেলার আহলা করলডেঙ্গা ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. অবস্থান ও সীমানা
titleB. জনসংখ্যা
titleC. আয়তন
titleD. ভাষা ও সংস্কৃতি
উত্তর: titleA
১৮০৮ সালে, জাতির ১৭তম রাষ্ট্রপতি, র‍্যালির কাস্যো ইনে জন্মগ্রহণ করেন। ১৮১৮ সালে প্রথম পানি সরবরাহ ব্যাবস্থা সম্পূর্ণ হয়, যদিও সিস্টেমের ব্যর্থতার কারণে প্রকল্পটি পরিত্যক্ত হয়। ১৮১৯ সালে র‍্যালিতে প্রথম স্বেচ্ছাসেবক অগ্নি নির্বাপক কোম্পানী গড়ে ওঠে আর পূর্ণকালীন অগ্নি নির্বাপক কোম্পানী প্রতিষ্ঠিত হয় ১৮২১ সালে।

সঠিক অনুচ্ছেদ শিরোনাম কোনটি?
titleA. ১৯শ শতক
titleB. আয়তন
titleC. ২০শ শতক
titleD. পূর্ব রাজধানী
উত্তর: titleA
একুশে পদকপ্রাপ্ত সাংবাদিক গিয়াস কামাল চৌধুরীর সাংবাদিকতা শুরু হয় ১৯৬৪ খ্রিষ্টাব্দে, ইত্তেফাক গ্রুপ থেকে প্রকাশিত 'ঢাকা টাইমস' পত্রিকার মাধ্যমে। পরবর্তী কালে তিনি ইংরেজি দৈনিক মর্নিং নিউজ পত্রিকার আইন প্রদায়ক হিসেবেও দায়িত্ব পালন করেন। বাংলাদেশের স্বাধীনতা অর্জনের পর তিনি বাংলাদেশ সংবাদ সংস্থায় যোগদান করেন। কার্যত এখান থেকেই তার সাংবাদিকতার বিকাশ।বাংলাদেশের স্বাধীনতা সংগ্রামে অংশ গ্রহণ সহ জাতীয় গণতান্ত্রিক ও পেশাজীবীদের অধিকার আদায়ের প্রতিটি আন্দোলনে তিনি অগ্রণী ভূমিকা পালন করেছেন । সাংবাদিক জীবনে গিয়াস কামাল চৌধুরী বাংলাদেশ সংবাদ সংস্থা (বাসস) ও ভয়েস অব আমেরিকাসহ দেশি-বিদেশি বিভিন্ন পত্রিকা ও সংবাদ সংস্থায় কাজ করেছেন। সাংবাদিকতার শুরু ১৯৬৪ সালে। ডিইউজে, বিএফইউজে ও জাতীয় প্রেস ক্লাবের সভাপতি হিসেবে তার ভূমিকা ভুলে গেলে সাংবাদিকদের পাপ হবে। বাংলাদেশের স্বার্থবিরোধী যে কোনো কর্মকাণ্ডের বিরুদ্ধে তিনি সবসময় সোচ্চার ছিলেন। দেশের স্বাধীনতা-সার্বভৌমত্ব সংরক্ষণে তিনি পালন করে গেছেন অসাধারণ ভূমিকা। 
১৯৮০-র এরশাদবিরোধী আন্দোলনের সময় প্রতিদিন ‘গিয়াস কামাল চৌধুরী, ভয়েজ অব আমেরিকা’র ঢাকার বস্তুনিষ্ঠ ও নির্ভরযোগ্য রিপোর্টের জন্য বাংলাদেশের সংগ্রমী মানুষ আকুল হয়ে থাকতো। । তিনি শেষ জীবনে দৈনিক খবরপত্র পত্রিকার সম্পাদকের দায়িত্ব পালন করছিলেন।

সঠিক অনুচ্ছেদ শিরোনাম কোনটি?
titleA. জীবন ও কর্ম
titleB. জন্ম ও শিক্ষাজীবন
titleC. পারিবারিক ঐতিহ্য
titleD. সাংবাদিক জীবন
উত্তর: titleD